Source: http://www.sportgalati.com/2018/08/phoenix-si-aflat-programul-din-lnbm.html
Timestamp: 2018-11-17 01:06:20+00:00

Document:
Phoenix și-a aflat programul din LNBM - SportGalati.com
Home » CS Phoenix Galați , CSU Phoenix Galați , Phoenix Galati , Phoenix U Galați » Phoenix și-a aflat programul din LNBM
Phoenix și-a aflat programul din LNBM
Federația Română de Baschet a stabilit, prin tragere la sorți, programul după care se va disputa noua ediție a Ligii Naționale. În sezonul ce va debuta în luna septembrie formatul LNBM s-a schimbat, gruparea gălățeană Phoenix a fost repartizată în Grupa valorică C, în urma îndeplinirii mai multor criterii de eligibilitate. În noua ediție vor fi trei grupe valorice: Grupa Valorică A, Grupa Valorică B și Grupa Valorică C
Alături de Phoenix în GVC (grupa valorică C), vor mai evolua grupările: Rapid București, ACS Târgu Jiu, CN Aurel Vlaicu Arad, CSM Miercurea Ciuc, Universitatea Cluj - Napoca, Agronomia București, CSM Sighetul Marmației, CSM Focșani și CSM Târgu Mureș.
Sezonul va fi deschis cu trei jocuri contra celor de la CSM Târgu Mureș. Prima dată, 26 septembrie, la Galați și 29 septembrie, la Târgu Mureș, se vor disputa jocurile din primul tur al Cupei României. Al treilea joc consecutiv cu mureșenii se va disputa la 6 octombrie, când Phoenix va juca pe terenul celor de la CSM Târgu Mureș în prima etapă din campionatul LNBM.
În tur Phoenix va evolua după programul: etapa a II-a, 13 octombrie, Phoenix - CSM Târgu Mureș; etapa a III-a, 20 octombrie, CSM Sighetul Marmației - Phoenix; etapa a IV-a, 27 octombrie, Phoenix - Rapid București; etapa a V-a, 3 noiembrie, Agronomia București - Phoenix; etapa a VI-a, 10 noiembrie, Phoenix - CN Aurel Vlaicu; etapa a VII-a, 10 noiembrie, CSM Focșani - Phoenix; etapa a VIII-a, 17 noiembrie, Phoenix - CS ”U” Cluj - Napoca, etapa a IX-a, 21 noiembrie, ACS Târgu Jiu - Phoenix. Partea a doua din sezonul regulat, returul, va debuta la 4 decembrie, și se va încheia la 12 ianuarie.
După disputarea jocurilor din sezonul regulat echipele clasate pe locurile 1 - 6 în Grupa A vor juca în Grupa Roșie, locurile 7 - 8 din GVA plus locurile 1 - 3 din GVB plus locul unu din GVC vor forma Grupa Galbenă. Echipa clasată pe locul 4 în GVB plus cele clasate pe locurile 2 - 6 în GVC vor juca în Grupa Albastră, iar grupările clasate pe locurile 7 - 10 în Grupa C vor juca în Grupa Verde. În faza a II-a se vor juca meciuri după sistemul fiecare cu fiecare, tur - retur. La finalul jocurilor echipele din Grupa Roșie plus primele două clasate din Grupa Galbenă vor forma play - off - ul, celelalte echipe vor juca pentru stabilirea clasamentului final.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM